Document ID: 31995R2401

31995R2401
L 246/6
JURNALUL OFÍCIAL AL UNIUNII EUROPENE
REGULAMENTUL (CE) NR. 2401/95 AL COMISIEI
din 12 octombrie 1995
de modificare a Regulamentului (CEE) nr. 1274/91 de stabilire a normelor de aplicare a Regulamentului (CEE) nr. 1907/90 al Consiliului privind unele norme de comercializare a ouălor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1907/90 al Consiliului din 26 iunie 1990 privind unele norme de comercializare a ouălor (1), astfel cum a fost modificat ultima dată prin Regulamentul (CE) nr. 3117/94 (2), în special articolul 10 alineatul (3),
întrucât Regulamentul (CEE) nr. 1274/91 al Comisiei (3), astfel cum a fost modificat ultima dată prin Regulamentul (CE) nr. 786/95 (4), stabilește dispozițiile necesare de aplicare a normelor de comercializare;
întrucât, având în vedere anumite practici comerciale curente și luând în considerare cazul utilizării opționale a indicațiilor referitoare la tipul de creștere, este necesar să se includă sistemul de baterie printre indicațiile opționale de etichetare;
întrucât Directiva 88/166/CEE a Consiliului din 7 martie 1988 de stabilire a normelor minime de protecție a găinilor ouătoare ținute în baterii (5) definește sistemul de baterie și stabilește măsurile comunitare necesare pentru protecția găinilor ouătoare; întrucât directiva menționată anterior permite măsuri tehnice naționale mai stricte;
întrucât Comitetul de gestionare a cărnii de pasăre și ouălor nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CEE) nr. 1274/91 se modifică după cum urmează:
1.
Articolul 18 se modifică după cum urmează:
-
următoarea literă (e) se inserează în alineatul (1):
„(e)
Huevos de gallinas criadas en batería
batería
Æg fra burhøns
Buræg
Eier aus Batteriehaltung
Batterie
Αυγά κλωβοστοιχίας
κλωβοστοιχία
Eggs from caged hens
cage production
Œufs de poules élevées en batterie
Batterie
Uova di galline allevate in batteria
batteria
Batterĳ-eieren
Batterĳ
Ovos de galinhas criadas em bateria
Bateria
Häkkikanalassa tuotettuja munia
häkkikanalasta
Ägg från burhöns
burhöns.”;
-
se inserează următorul alineat (7a):
„(7a) Dispozițiile de la alineatele (1)-(6) nu se aplică dacă se folosește termenul menționat la alineatul (1) litera (e).”
-
alineatul (8) se înlocuiește cu următorul text:
„(8) Dispozițiile de la alineatele (1)-(7) se aplică fără să aducă atingere măsurilor tehnice naționale mai detaliate decât cerințele minime stabilite la anexa II, care se aplică doar producătorilor din statul membru în cauză, cu condiția ca acestea să fie compatibile cu legislația comunitară și să fie în conformitate cu normele comune de comercializare a ouălor.”
2.
Anexa II se modifică după cum urmează:
-
titlul se înlocuiește cu următorul text:
-
se inserează următoarea literă (e):
„(e) -
Ouăle din ambalaje mici care conțin textul «Ouă de la găini crescute în coteț» trebuie să fie produse în crescătorii de păsări în care se folosește «sistemul de baterie» prevăzut de Directiva 88/166/CEE a Consiliului.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 octombrie 1995.

Labels: 7
3
17
6